*Na osnovu člana 33. Statuta Općine Doboj Istok, „Služene novine općine Doboj Istok“, broj: 05/08),Općinski načelnik donosi:*

***ODLUKU O DOPUNSKIM PRAVIMA***

 ***PODSTICAJA U POLJOPRIVREDI***

***OSNOVNE ODREDBE***

***Član 1.***

*Ovom Odlukom utvrđuju se uslovi, kriteriji, postupak i dokumentacija neophodna za ostvarivanje prava na dodjelu podsticajnih srestava za poljoprivrednu proizvodnju i druga pitanja u vezi sa novčanim podrškama finansiranih iz Budžeta općine Doboj Istok.*

***Član 2.***

 *Pravo na učešće za dodjeljivanje sredstava imaju svi zainteresovani građani (fizička lica), koji imaju prebivalište, posjeduju poljoprivredno zemljište na podrućju općine Doboj Istok i ispunjavaju uslove propisane ovom Odlukom.*

***Član 3.***

***USLOVI ZA OSTVARIVANJE PRAVA***

1. *Da je podnosilac zahtjeva zakonski korisnik zemljišta pogodnog za proizvodnju na području općine Doboj Istok.*
2. *Pogodnost zemljišta utvrđuje se na osnovu hemiske analizi zemljišta i stručne Komisije na licu mjesta i (u daljem tekstu Komisija),i za ostale potrebne uslove.*
3. *Da navedeno zemljište pripada poljoprivrednom gazdinstvu, i da omogućava intenzivni sistem uzgoja, pristup vodi za navodnjavanje (česma, bunar, potok i sl.), drvene ili betonske kolce (potpora), žicu, pripremu zamljišta za sadnju i druge agrotetehničke mjere obezbjeđuje korisnik, utvrđuje Komisija.*
4. *Površina zemljišta za dodjelu srestava je ograničena na 0,1 ha.*

***Član 4.***

*Općinska služba za**poduzetništvo i finansij je nosilac aktivnosti vezanih za realizaciju ove Odluke.*

***ODABIR KORISNIKA***

***Član 5.***

*Općinski načelnik objavljuje javni poziv za podnošenje zahtijeva za dodjelu srestava za podsticaj u poljoprivredi, na web stranici i na oglasnoj ploči Općine Doboj Istok.*

*Javni poziv sadrži: iznos srestava podsticaja u koje se namjene dodjeljuje, uslove koje kandidat mora ispunjavati, kriterije za bodovanje, rok za podnošenje prijava i druge potrebne podatke.*

*Odabir korisnika za dodjelu podsticajnih srestava vrši se na osnovu pristiglih prijava na javni poziv.*

***Član 6.***

*Općinski načelnik imenuje Komisiju od tri člana, od kojih je jedan dipl. ing. poljoprivrede.*

*Zadatak Komisije je: pregled prispjelih prijava,vrši uviđaj na licu mjesta i na kraju sačinjava rang listu i nacrt odluke o odabiru korisnika poticaja u poljoprivredi sa iznosom dodjeljenih srestava.*

*Općinski načelnik razmatra i donosi konačnu rang listu i Odluku o odabiru korisnika poticaja u poljoprivredi sa iznosom dodjeljenih srestava.*

 *O rezultatima javnog poziva, kandidati će biti obavješteni pismenim putem, putem oglasne ploče i web stranice Općine Doboj Istok.*

***Član 7.***

 *Odabrani korisnici potpisuju Ugovor o dodjeli srestava za podsticaj u poljoprivredi sa Općinskim načelnikom, a kojim će biti regulisana sva dalja međusobna prava i obaveze.*

***KRITERIJI ZA DODJELU PODSTICAJNIH SRESTAVA***

***Član 8.***

*Kriteriji za bodovanje podnesenih zahtjeva:*

1. *Pogodnost zemljišta (1-10 bodova),*
2. *podnosilac zahtjeva nezaposlen (10 bodova),*

 *za svakog nezaposlenog punoljetnog člana porodičnog domaćinstva (2 bod).*

1. *borački status podnosioca zahtjeva (demobilisani borac) (5 bodova),*

 *dodatni borački status člana porodičnog domaćinstva (2 bod).*

1. *porodica šehida, porodica poginulih, umrlih ili nestalih boraca (5 bodova).*
2. *podnosilac zahtjeva ima priznat status RVI (5 bodova),*

 *dodatni RVI status člana porodičnog domaćinstva (2 bod).*

1. *podnosilac zahtjeva ima priznat status logoraša (3 boda),*

 *dodatni logoraški status člana porodičnog domaćinstva (2 bod).*

***Član 9.***

*Ako više kandidata imaju isti broj bodova, prioritet za dodjelu sredstava imajuj kandidati slijedećim redoslijedom:*

*- koji do sada nije bio korisnik podsticajnih sredstava općine Doboj Istok*

*- čija su primanja po članu domaćinstva niža.*

***OBAVEZNA DOKUMENTACIJA***

 ***Član 10.***

*Uz prijavu za dodjelu podsticajnih sredstava potrebno je priložiti slijedeću dokumentaciju:*

* *Kopija lične karte*
* *Kućna lista*
* *Uvjerenje Biroa za zapošljavanje da se podnostelj/ka i članovi domaćinstva nalaze na evidenciji nezaposlenih*
* *Zemljišno-knjižni izvadak ili dokaz o vlasništvu nad zemljištem (original ili ovjerenu kopiju ZK izvadka) ili posjedovni list na ime podnositelja/podnositeljke ili dokument na osnovu kojeg dokazuje postojanje prava (ugovor o kupoprodaji, ugovor o zakupu, ugovor o poklonu, ugovor o korištenju, pravosnažno rješenje o nasljeđivanju)*
* *Dokaz da je podnositelj/ka upisan u Registar poljoprivrednih gazdinstava (Potvrda o upisu u Registar poljoprivrednih gazdinstava općine****)*** *ili izjava da će korisnik izvršiti upis u registar poljoprivrednih gazdinstava, ako dobije podsticajna sredstva u roku od mjesec dana.*
* *Dokaz o pripadnosti(borački status)*

***Član 11.***

*Ova odluka stupa na snagu danom donošenja, a biće objavljena u Službenim novinama općine Dobo Istok, oglasnoj ploči i web stranici Općine Doboj Istok.*

*BOSNA I HERCEGOVINA*

*FEDERACIJA BOSNE I HERCEGOVINE*

*TUZLANSKI KANTON*

*OPĆINA DOBOJ ISTOK*

*OPĆINSKI NAČELNIK*

 *Broj: 01-24-1577/15* ***OPĆINSKI NAČELNIK***

*Doboj Istok, 27.10 /15*

 ***Kemal Bratić***